روس د افغانستان سيکيورټۍ په صورتحال د انديښنو اظهار کړېدے، د خارجه وزارت ترجمانې ماريا زخارووا وينا ترمخه افغانستان کښې د طالبانو حکومت راتلو وروستو هم د روس خلاف خطرو کښې څه کمې نه دې راغلے چې ښکاره مثال ئې د داعش حملو کښې سيوا والې راتلل دي

ماسکو کښې نيوز کانفرنس ته وينا په وخت د خارجه وزارت ترجمانې ماريا زخارووا وئيلي دي چې افغانستان باندې د طالبانو قبضے وروستو هم د ترهه ګرۍ بريدونو کښې کمې نه دي راغلي او مختلفو ښارونو کښې د داعش بريدونو روس انديښمن کړېدے د هغې وينا وه چې روس ته اوس هم د افغانستان د خاورې نه د نشي موادو سمګلنګ او ترهه ګرۍ بريدونو په حواله خطرې موجود دي يوې پوښتنې په جواب کښې د خارجه وزارت ترجمانې ووئيل چې افغانستان کښې بدامني خوريدو سره د مهاجرو په شکل کښې ترهه ګر د روس پشمول نورو ګاونډي ملکونو ته د داخليدو کوشش هم کولې شي ماريا زخارووا د افغانستان ګاونډي ملکونو کښې د امريکې پوځي اډے جوړولو په کوششونو هم د تحفظاتو اظهار کړے او وئيلي ئې دي چې دا قسمه ګامونه د سيمې امن د خطرو سره مخ کولې شي